== Ungdom og uddannelse ==
[[Fil:Christian Albrecht Bluhme by HP Hansen.jpg|thumb|C.A. Bluhme. Xylografi af [[Hans Peter Hansen (xylograf)|H.P. Hansen]] efter [[Georg E. Hansen]]s fotografi]]
C.A. Bluhme blev født i København 1794 som søn af [[kommandør]] i [[Søetaten]] Hans Emilius Bluhme og hustru født Topp fra [[Helsingør]]. Bluhme gik på [[Herlufsholm]], hvorfra han i [[1811]] dimitteredes af den dygtige [[rektor]] Brorson med udmærkelse i alle fag. Efter [[Anden Eksamen]] tog han fat på det juridiske studium og blev [[1816]] [[juridisk kandidat]]. I [[1820]] blev han [[auditør]] ved 2. jyske regiment og 2 år efter tillige [[assessor]] i [[Landsoverretten]], men denne post sagde han pludselig op i [[1824]] for at drage til guvernementsrådet i [[Trankebar]]. Efter nogle års ophold i [[Indien]] vendte han tilbage til Danmark og udnævntes i [[1831]] med titel af [[etatsråd]] til by- og [[herredsfoged]] i [[Store Heddinge]]. [[8. maj]] [[1832]] ægtede han Rasmine Wandel, datter af regimentskirurg i København C.F. Wandel og Ellen f. Kirketerp.
Titler Politik Samfund Ledelse Organisationer Uddannelsesinstitutioner Ledere